जीवन का आनंद लेना ठीक है सुख का रहस्य इसमें है कि किसी भी वस्तु में आसक्ति न हो। फूल के सुगंध का आनंद लीजिये, परन्तु उसमें ईश्वर को देखिये। मैंने इंन्द्रियों की चेतना को केवल इसलिए रहने दिया है कि उनके उपयोग से मैं सदा ईश्वर का चिंतन एवं उसकी अनुभूति कर सकूँ। मेरी आँखें सर्वत्र आपके सांैदर्य को देखने के लिये बनाई गयी है। मेरे कान आपकी सर्वव्यापी वाणी सुनने के लिये बनाये गये है। यही योग है- ईश्वर के साथ एकरूपता। ईश्वर को पाने के लिये जंगल में चले जाने की आवश्यकता नहीं है। सांसारिक आदतें, हम जहाँ भी जायेंगे हमारे साथ चिपकी रहेंगी जब तक कि हम अपने आप को उनसे मुक्त नहीं कर लेते। योगी ईश्वर को अपने हृदय की गुफा में ढूँढ़ना सीखता है। वह जहाँ भी जाता है, अपने साथ प्रभु की उपस्थिति के आनंदमय चैतन्य को साथ लिये जाता है ।………….श्री श्री परमहंस योगानन्द, मानव की निरन्तर खोेज